เรื่องร้องเรียน: บ้านเลขที่ 35 ซ.บรมราชชนนี6 ถ.บรมราชชนนี เปิดเป็นบ้านให้นักท่องเที่ยวต่างชาติเช่าผ่านเวป airbnb ซึ่งสร้างความเดือดร้อนให้คนในซอยและบริเวณใกล้เคียงตั้งแต่เสียความเป็นส่วนตัว นักท่องเที่ยวส่งเสียงดัง บางครั้งพูดคุยปาร์ตี้กันถึงตี2-ตี3 บางกลุ่มจับกลุ่มสูบบุหรี่กัน4-5คนกลิ่นบุหรี่ลอยเข้าบ้าน เคยแจ้งปัญหาไปทั้งที่เจ้าของบ้านและทางเวป airbnb เจ้าของบ้านก็ไม่ปรับปรุง ยังคงมีนักท่องเที่ยวที่ผลัดกันเข้ามาสร้างความเดือดร้อนเหมือนเดิม  ซึ่ง การให้นักท่องเที่ยวมาเช่าบ้านแบบนี้ ทราบว่าทางกฎหมายไม่สามารถทำได้เพราะไม่ใช่โรงแรมหรือไม่ได้จดทะเบียนตามกฎหมายด้วยค่ะ  ไม่ทราบว่าเรื่องประมาณนี้ต้องแจ้งทางไหน อย่างไรบ้าง เพราะเดือดร้อนกันจริงๆค่ะ
การดำเนินการของเจ้าหน้าที่: สำนักงานเขตบางพลัด โดยฝ่ายสิ่งแวดล้อมฯ ได้ประสานกับเจ้าของบ้านพัก my home โดยได้แนะนำและกำชับให้แจ้งแก่ผู้พักอาศัยมิให้มีการสูบบุหรี่บริเวณหน้าบ้าน และห้ามส่งเสียงดังรบกวน รวมถึงกระทำการอื่นใดที่อาจก่อให้เกิดเหตุเดือดร้อนรำคาญแก่ผู้พักอาศัยใกล้เคียง ซึ่งเจ้าของบ้านพักรับทราบแล้ว
ความเห็นของผู้แจ้ง: ขอบพระคุณเจ้าหน้าที่ทุกท่านมากๆค่ะ 🙏🏻
พื้นที่: แขวงบางบำหรุ เขตบางพลัด กรุงเทพมหานคร